section_heading: Povijest
paragraph_text: Kolonizacija je počela oko 1623. kada na Sv. Kristofor dolaze Francuzi i Britanci. Kao prva engleska kolonija u ovom području, otok postaje polazište za daljnju kolonizaciju karipskog područja. Tijekom 17. i 18. stoljeća otoci nekoliko puta prelaze iz francuske uprave pod britansku i obratno. Konačno ostaju u britanskom posjedu nakon 1783. Dobivaju vlastitu upravu 1967. a punu samostalnost 19. rujna 1983.